**אייז'ה נעמי קינג** (באנגלית: **Aja Naomi King**; נולדה ב-11 בינואר 1985) היא שחקנית אמריקאית. התפרסמה לראשונה כאשר גילמה את קסנדרה קופלסון בדרמה-הקומית הרפואית "אמילי אוונס" (2012-13), ופריצתה הגיעה כאשר החלה לגלם את מקיילה פראט בסדרת הדרמה המשפטית של רשת ABC, "המדריך לרוצח" (2020-2014), תפקיד אשר הקנה לה שבחים וביקורות מהללות.

ביוגרפיה
--------

קינג נולדה בלוס אנג'לס, קליפורניה. היא קיבלה תואר ראשון באמנות באוניברסיטת קליפורניה בסנטה ברברה, ותואר שני באמנויות הבמה בבית הספר לדרמה של אוניברסיטת ייל ב-2010. באוניברסיטת ייל, הופיעה קינג במספר הפקות, כולל "חלום ליל קיץ", "חנות קטנה ומטריפה" ו"מלאכים באמריקה".

קריירה
------

### 2013-2010

קינג הופיעה במספר סרטים קצרים בתקופה המוקדמת של הקריירה שלה. היא עשתה את הופעת הבכורה הטלוויזיונית שלה בשנת 2010 עם תפקיד אורח בסדרת הדרמה של רשת CBS, "שוטרים בדם", ומאוחר יותר שיחקה בסדרות "מבוקש" ו"הרשימה השחורה". היא עשתה את הופעת הבכורה הקולנועית שלה בסרט "עלמות במצוקה" משנת 2011 לצד גרטה גרוויג. הפריצה הגדולה שלה הייתה ב-2012 כאשר לוהקה לתפקיד של קסנדרה קופלסון, מתמחה כירורגית חדשה והאנטגוניסטית הראשית של הסדרה "אמילי אוונס". הסדרה בוטלה לאחר עונה אחת ב-2013.

### 2014–הווה: הפריצה

בתחילת 2014, גילמה קינג תפקיד חוזר בסדרת הדרמה הרפואית "קופסה שחורה". הסדרה בוטלה לאחר עונה אחת. בפברואר 2014, היא לוהקה לאחת הדמויות הראשיות בסדרת הדרמה המשפטית "המדריך לרוצח" שהופקה על ידי שונדה ריימס. בסדרה מככבת ויולה דייוויס בתור פרופסור למשפטים. קינג מגלמת את דמותה של מקיילה פראט, אחת מחמשת הסטודנטים המובילים, לצד קרלה סוזה, ג'ק פלאהי, אלפרד אינוק ומאט מקגורי. הסדרה עלתה לשידור ב-25 בספטמבר 2014 וזכתה לביקורות חיוביות ממבקרים ונצפתה על ידי 14 מיליון צופים. קינג קיבלה מועמדות לפרס NAACP Image ב-2015 על ביצועיה בסדרה.

ב-2015, קיבלה קינג את התפקיד הראשי שלה, בסרט המדע הבדיוני "*Reversion* ". הסרט היה מוגבל לשחרור תיאטרלי ב-9 באוקטובר 2015. באותה השנה, היא לוהקה לתפקיד הנשי הראשי בסרט ההיסטורי "הולדתה של אומה", שמבוסס על מרד נט טרנר, מרד עבדים שהתקיים ב-1831. בסרט גם מככבים נייט פארקר, ארמי האמר וגבריאל יוניון. היא מגלמת את אשתו של נט טרנר, צ'רי. הסרט הוקרן לראשונה ב-25 בינואר 2016, וזכה לביקורות חיוביות ממבקרים. ביצועיה של קינג בתור עבדה צעירה התקבלה גם היטב. מגזין וראייטי מיקם אותה ברשימת "הביצועים פורצי הדרך הגדולים ביותר", וכתב כי "קינג הופכת את עצמה מנערת זוהר עכשווית לעבדה מהמאה ה-19 בסרט פורץ הדרך של נייט פארקר. סצנה מאוחרת בסרט לצד פארקר כאשר נייט טרנר חושף עומק וחוזק שקינג מעולם לא התבקשה לספק בעבודות הקודמות שלה על המסך הקטן, וכוכבת פוטנציאלית חדשה נולדה".

חיים אישיים
-----------

בתחילת שנת 2020 נישאה קינג בחשאי לקבלן הבנייה האוסטרי, דן קינג. במרץ 2021, קינג פרסמה שהיא בהריון לאחר שחוותה בעבר שתי הפלות. ב-6 ביוני 2021 היא ילדה את בנה הבכור, קיאן.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2011 | עלמות במצוקה | פוסיטיב פולי |  |
| 2013 | *Four* | אביגיל |
| *36 Saints* | ג'ואן |  |
| 2014 | פרק חדש | רוזה |  |
| 2015 | *Reversion* | סופי סלה |  |
| 2016 | הולדתה של אומה | צ'רי טרנר (אנ') |  |
| 2019 | אפ-סייד | לאטריס |  |
| 2020 | *A Girl from Mogadishu* | איפרח אחמד (אנ') |  |
| אהבתה של סילבי | מונה |  |
| *The 24th* | מארי |  |
| 2021 | חיים במנוסה | ליסה דיקסון |  |
| 2022 | *A Little White Lie* | בליית' בראון |  |
| TBA | *The Knife* | אלכס |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2010 | שוטרים בדם | דניס | פרק: "Samaritan" |
| 2012 | מבוקש | ליסה | פרק: "Wolf and Cub" |
| 2013-2012 | אמילי אוונס | קסנדרה קופלסון | תפקיד ראשי, 13 פרקים |
| 2013 | הרשימה השחורה | אליסה רובן | פרק: "Frederick Barnes" |
| 2014 | הולך לכל הרוחות | נ'קול | פרק: "Out-Of-Body Issues" |
| קופסה שחורה | אלי הנסלי | 8 פרקים |
| 2020-2014 | המדריך לרוצח | מקיילה פראט | תפקיד ראשי (6 עונות); 90 פרקים |
| 2015 | בוג'ק הורסמן | בת זוג של בוג'ק | דיבוב; פרק: "Yesterdayland" |
| 2018 | סקנדל | מקיילה פראט | פרק: "Allow Me to Reintroduce Myself" |
| 2019 | מצחיקה בשחור | מתבודדת | פרק: "Your Boss Knows You Don't Have Eyebrows" |
| 2023 | שיעורים בכימיה | הרייט סלואן | סדרת טלוויזיה של אפל TV פלוס* מועמדת פרס בחירת מבקרי הטלוויזיה לשחקנית המשנה הטובה ביותר במיני סדרה או בסרט טלוויזיה (2024)
 |

קישורים חיצוניים
----------------

ויקישיתוף מדיה וקבצים בנושא **אייז'ה נעמי קינג** בוויקישיתוף
* אייז'ה נעמי קינג, ברשת החברתית אקס (טוויטר)
* אייז'ה נעמי קינג, ברשת החברתית אינסטגרם
* אייז'ה נעמי קינג, במסד הנתונים הקולנועיים IMDb (באנגלית)
* אייז'ה נעמי קינג, באתר AllMovie (באנגלית)
* אייז'ה נעמי קינג, במסד הנתונים הקולנועיים KinoPoisk (ברוסית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011827701605171
* LCCN: no2014018005
* VIAF: 306386638
* WorldCat: lccn-no2014018005

 |